CELEX: 32010D0331
Language: lt
Date: 1276473600000
Title: 2010/331/: 2010 m. birželio 14 d. Komisijos sprendimas, kuriuo leidžiama teikti rinkai geležies natrio etilendiamino tetraacto rūgšties druską kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2010) 3729)

15.6.2010   
            
            
               LT
            
            
               Europos Sąjungos oficialusis leidinys
            
            
               L 149/16
            
         KOMISIJOS SPRENDIMAS
   2010 m. birželio 14 d.
   kuriuo leidžiama teikti rinkai geležies natrio etilendiamino tetraacto rūgšties druską kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2010) 3729)
   (Tekstas autentiškas tik vokiečių kalba)
   (2010/331/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2006 m. rugsėjo 4 d. bendrovė „Akzo Nobel Chemicals GmbH“ Jungtinės Karalystės kompetentingoms institucijoms pateikė prašymą teikti rinkai geležies natrio etilendiamino tetraacto rūgšties druską (toliau – geležies natrio EDTR druska) kaip naują maisto sudedamąją dalį.
            
         
               (2)
            
            
               2006 m. rugsėjo 11 d. kompetentinga Jungtinės Karalystės maisto vertinimo institucija pateikė pirminio vertinimo ataskaitą. Toje ataskaitoje daroma išvada, kad būtina atlikti papildomą vertinimą.
            
         
               (3)
            
            
               2006 m. lapkričio 27 d. Komisija apie prašymą pranešė visoms valstybėms narėms. 2006 m. gruodžio 22 d. Europos maisto saugos tarnyba (toliau – EMST) paprašyta atlikti vertinimą.
            
         
               (4)
            
            
               Gavusi Komisijos prašymą Maisto priedų ir į maistą dedamų maistinių medžiagų specialistų grupė (ANS) 2009 m. lapkričio 26 d. priėmė nuomonę dėl geležies natrio EDTR druskos saugos. Pateiktoje nuomonėje EMST padarė išvadą, kad EDTR naudojimas nekelia saugos problemų, kai EDTR paros norma neviršija 1,9 mg/kg kūno masės.
            
         
               (5)
            
            
               2009 m. spalio 13 d. Komisijos reglamente (EB) Nr. 953/2009 dėl medžiagų, kurių konkrečiais mitybos tikslais gali būti dedama į specialios paskirties maisto produktus (2), 2002 m. birželio 10 d. Europos Parlamento ir Tarybos direktyvoje 2002/46/EB dėl valstybių narių įstatymų, susijusių su maisto papildais, suderinimo (3) ir (arba) 2006 m. gruodžio 20 d. Europos Parlamento ir Tarybos reglamente (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (4) nustatytos konkrečios nuostatos dėl vitaminų, mineralų ir kitų medžiagų naudojimo maiste. Geležies natrio EDTR druską turėtų būti leista naudoti nepažeidžiant šiuose teisės aktuose nustatytų reikalavimų. Šio sprendimo II priede nustatytos ribinės vertės susijusios tik su EDTR ir nekeičia jokių į maistą dedamos geležies ribinių verčių. Remiantis moksliniu vertinimu nustatyta, kad geležies natrio EDTR druska atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (6)
            
            
               Siekiant užtikrinti, kad vaikai neviršytų EDTR leistinos paros normos (LPN), reikėtų nustatyti EDTR ribines vertes maiste.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Geležies natrio EDTR druską, kaip I priede nurodytą geležies šaltinį, Sąjungos rinkai galima teikti kaip naują maisto sudedamąją dalį naudotiną maiste, nepažeidžiant konkrečių Reglamento (EB) Nr. 953/2009, Direktyvos 2002/46/EB ir (arba) Reglamento (EB) Nr. 1925/2006 nuostatų.
   Didžiausia leidžiamoji geležies natrio EDTR druskos (išreikštos bevandene EDTR) koncentracija maiste nustatyta II priede.
   2 straipsnis
   Šiuo sprendimu leidžiamos naujos maisto sudedamosios dalies pavadinimas, nurodomas ženklinant jos turinčius maisto produktus, yra „geležies natrio EDTR druska“.
   3 straipsnis
   Šis sprendimas skirtas bendrovei „Akzo Nobel Chemicals GmbH“, Kreuzauer Strasse 46, D – 52355 Düren.
   
      Priimta Briuselyje 2010 m. birželio 14 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  OL L 269, 2009 10 14, p. 9.
   
      (3)  OL L 183, 2002 7 12, p. 51.
   
      (4)  OL L 404, 2006 12 30, p. 26.
   
      I PRIEDAS
      
         Geležies natrio EDTR druskos specifikacijos
      
      APRAŠYMAS
      Geležies natrio EDTR (etilendiamino tetraacto rūgšties) druska – tai bekvapiai, birūs, gelsvai rusvos spalvos milteliai, kurių cheminis grynumas – daugiau nei 99 % (m/m). Ji gerai tirpsta vandenyje.
      
                  CAS Nr.
               
               
                  :
               
               
                  18154–32–0 (CAS bevandenis 15708–41–5)
               
            
                  Cheminė formulė
               
               
                  :
               
               
                  C10H12FeN2NaO8 * 3H2O
               
            
                  Struktūrinė formulė
               
               
                  :
               
               
                  
                     
               
            
                  Geležies natrio EDTR druskos cheminės savybės (nepažeidžiant Reglamento (EB) Nr. 953/2009, Direktyvos 2002/46/EB ir (arba) Reglamento (EB) Nr. 1925/2006 nuostatų)
               
            
                  1 % tirpalo pH
               
               
                  3,5–5,5
               
            
                  Geležies
               
               
                  12,5 %–13,5 %
               
            
                  Natrio
               
               
                  5,5 %
               
            
                  Vandens
               
               
                  12,8 %
               
            
                  Organinių medžiagų (CHNO)
               
               
                  68,4 %
               
            
                  EDTR
               
               
                  65,5 %–70,5 %
               
            
                  Vandenyje netirpios medžiagos
               
               
                  Ne daugiau kaip 0,1 %
               
            
                  Nitrilotriacto rūgšties
               
               
                  Ne daugiau kaip 0,1 %
               
            
   
      II PRIEDAS
      
         Didžiausia leidžiamoji geležies natrio EDTR druskos (išreikštos bevandene EDTR) koncentracija
      
      
                  Maisto papilduose (pagal Direktyvą 2002/46/EB)
               
               
                  vaikams: gamintojo rekomenduojama paros dozė – 18 mg
               
            
                  suaugusiems: gamintojo rekomenduojama paros dozė – 75 mg
               
            
                  Dietiniuose maisto produktuose (pagal Reglamentą (EB) Nr. 953/2009)
               
               
                  12 mg EDTR 100 g galutinio maisto produkto
               
            
                  Papildytuose maisto produktuose (pagal Reglamentą (EB) Nr. 1925/2006)
               
               
                  12 mg EDTR 100 g galutinio maisto produkto